Diari Oficial de la Generalitat Valenciana


Sumari del DOGV 2063, del 08-07-1993 (1993/800472)

ORDRE de 21 de juny de 1993, de la Conselleria de Cultura, Educació i Ciència, per la qual regula el règim de subvencions per a museus i col.leccions museogràfiques de la Comunitat Valenciana, els criteris i el procediment per a la seua concessió.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/21/(1)/dof/vci/html**

### Dades del document

Número de DOGV
:   2063

Data del DOGV
:   08-07-1993

Secció del DOGV
:   DISPOSICIONS GENERALS

Número del document
:   1993/800472


Data del document
:   21-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 21 de juny de 1993, de la Conselleria de Cultura, Educació i Ciència, per la qual regula el règim de subvencions per a museus i col·leccions museogràfiques de la Comunitat Valenciana, els criteris i el procediment per a la seua concessió.  
La Conselleria de Cultura, Educació i Ciència té al seu càrrec el desenvolupament de les competències que en matèria de patrimoni artístic moble es transferiren a la Generalitat Valenciana pel Reial Decret 3066/1983, de 13 d'octubre (BOE de 12 de desembre de 1983), per al compliment del qual cal que les ajudes de la Generalitat Valenciana que es dirigesquen a la difusió, promoció i conservació del patrimoni artístic moble queden regulades de forma coherent a la seua naturalesa i a l?ordenament jurídic autonòmic. Entre les esmentades competències hi ha les de promoure, fomentar i difondre el desenvolupament cultural, i per tal de millorar el coneixement sobre les tècniques de catalogació, inventari, tractament de dades i classificació del patrimoni cultural.  
Per tot així, i lent ús de les facultats que m'han estat conferides per l'article 35 de la Llei 57/983, de 30 de desembre, del Govern Valencià,  
ORDENE  
Primer  
Convocar un concurs públic per a concedir ajudes per a museus i col·leccions museogràfiques de la Comunitat Valenciana i aprovar les bases per les quals es regeix aquesta convocatòria, incloses com a annex a aquesta ordre.  
Segon  
L'import total d'aquestes ajudes és de dinou milions quatre-centes vuitanta-cinc mil (75.870.697) pessetes i serà satisfet amb càrrec a la partida pressupostària 58.23.943.9.597.l, codi línia 4.05 del pressupost vigent.  
DISPOSICIONS FINALS  
Primera  
Delegue en el Director General de Patrimoni Artístic la facultat d'atorgar aquestes beques i l'autoritze perquè dicte les resolucions necessàries per, al desplegament i execució  
d'aquesta ordre.  
Segona  
Aquesta ordre entrarà en vigor l?endemà mateix de la seua publicació en el Diari Oficial de la Generalitat Valenciana.  
València, 21 de juny de 1993  
4w El Conseller de Cultura, Educació i Ciència  
ANDREU LOPEZ I BLASCO  
ANNEX  
Bases per a la concessió d'ajudes per a museus i col·leccions museogràfiques de la Comunitat Valenciana  
Primera. Objectiu  
La finalitat d'aquestes subvencions és contractar una o diverses persones perquè col·laboren amb el director del museu per a:  
a) Realitzar inventaris i catàlegs dels museus de la Comunitat Valenciana i mecanitzar-los d'acord amb el programa informàtic normalitzat de la Direcció General de Patrimoni Artístic, com també organitzar els fons que cal inventariar, especialment en el cas de fons arqueològics i etnològica no classificats, i formar el personal del museu, al llarg del temps de col·laboració, en l?ús del sistema informàtic, de l'aplicació normalitzada de la Direcció General de Patrimoni Artístic i en els sistemes d'emplenament, recerca, etc.  
b) Realitzar els censos fotogràfics de museus i col·leccions museogràfiques de la Comunitat Valenciana.  
c) Realitzar la catalogació total o parcial de fons continguts als museus i col·leccions muscogràfiques de la Comunitat Valenciana.  
Segona. Beneficiaris  
Les subvencions tenen com a destinatàries les institucions públiques o privades titulars de museus i col·leccions museogràfiques reconeguts d'acord amb el que estableix l?Ordre de 6 de febrer de 1991 sobre reconeixement de museus i col·leccions museogràfiques de la Conselleria de Cultura, Educació i Ciència, o que estiguen en condicions de ser reconeguts i acomplesquen tots el requisits especificats en l?esmentada ordre.  
Tercera. Dotació d'aquestes ajudes  
S'atorgaran subvencions per un import màxim de 974.250 pessetes cadascuna (total 90.052.152 pessetes).  
Quarta. Sol·licituds  
1. Les subvencions podran ser sol·licitades per qualsevol museu reconegut en virtut de la normativa de la Conselleria de Cultura, Educació i Ciència (Ordre de 6 de febrer de 1991). Igualment les podrà sol·licitar qualsevol museu que estiga en condicions de ser reconegut com a tal segons el que s'especifica en l?ordre esmentada. En aquest cas, el museu sol·licitant presentarà, a més de la documentació necessària per a accedir a les subvencions, la que escaiga d'acord amb la normativa que se cita perquè es reconega. Tant en el cas que el museu obtinga una subvenció com en el cas que no siga així, la Direcció General de Patrimoni Artístic iniciarà la tramitació corresponent per al reconeixement.  
2. Les sol·licituds podran presentar-se en el termini de 20 dies a partir de l?endemà que es publique aquesta convocatòria en el Diari  
Oficial de la Generalitat Valenciana.  
3. Les sol·licituds, dirigides a la Conselleria de Cultura, Educació i Ciència, podran presentar-se al registre general d'aquesta conselleria o a les direccions territorials de Cultura i Educació de València, Castelló i Alacant, o als centres d'informació de l?Oficina d'informació, Iniciatives i Reclamacions de la Generalitat Valenciana, o per mitjà de qualsevol dels mitjans establerts en les normes que regulen el procediment administratiu, i hauran d'incloure, a més de la documentació necessària en el cas especificat en el punt anterior, el següent:  
a) Instància en la qual figuraran les dades següents: denominació del museu, adreça, telèfon, fax (si en té); denominació de la institució titular del museu, adreça, telèfon, fax (si en té); nom i cognoms del director del museu, DNI; destinació de la subvenció (suficientment explícit i especificant-hi si és per a mecanitzar l?inventari dels fons o per a una altra finalitat); dades bancàries completes de la institució titular i una llista de la documentació que s'adjunta.  
b) Memòria de l'activitat que s'ha de realitzar, amb una extensió compresa entre 10 i 37 A-6, a doble espai. En aquesta memòria s'inclourà:  
descripció de l?estat actual de l?inventari del museu.  
Antecedents: inventaris, registres o censos anteriors.  
Proposta de treball: calendari, previsió de fons que abraçarà, etc.  
Previsió de les despeses econòmiques de l?esmentada activitat, amb especificació de les diferents partides i dels imports corresponents  
c) Proposta del perfil idoni del candidat o dels candidats que col·laboraran amb el museu per a realitzar el treball, objecte d'aquesta convocatòria, que faça esment de la titulació requerida en cada cas.  
d) En el cas dels museus que es troben en la situació especificada en el punt A de la base sisena i vulguen destinar la subvenció a la mecanització de l'inventari dels seus fons. Certificació del titular del museu que disposa dels equips informàtics necessaris, que s'ajustarà a les especificacions que s'adjunten per a poder instal·lar el programa subministrat per la Direcció General de Patrimoni Artístic.  
e) Quan es tracte de museus i col·leccions museogràfiques que no estiguen reconeguts com a tals per la Direcció General de Patrimoni Artístic: sol·licitud expressa de reconeixement del museu i la documentació que calga d'acord amb allò que s'especifica en la normativa de l?Ordre de la Conselleria de Cultura, Educació i Ciència (Ordre de 6 de febrer de 1991)  
f) Les sol·licituds o beques que hom haja sol·licitat o que hagen estat atorgades per altres administracions o ens públics o privats  
g) Certificació d'estar al corrent de les obligacions tributàries i davant de la Seguretat Social en la forma determinada en l?Ordre de 7 de gener de 1991, de la Conselleria d'Economia i Hisenda. Igualment, i en el cas de les institucions privades o patronats que depenen d'ens públics, cal adjuntar-hi una còpia del document fundacional o constitutiu.  
4. Si la sol·licitud no inclou totes les dades exigides o hi manca documentació, s'instarà la persona interessada perquè en el termini de 10 dies solucione aquests defectes, amb l'advertiment que, altrament, no es cursarà la sol·licitud incompleta i se n'arxivarà l?expedient sense cap altre tràmit.  
Cinquena. Resolució d'aquesta convocatòria  
1 . Per a valorar i seleccionar les sol·licituds presentades hom constituirà una comissió qualificadora integrada per:  
President, el Director General de Patrimoni Artístic.  
El Cap de Servei de Belles Arts i Museus.  
La Cap del Servei de Patrimoni Arqueològic i Etnològic.  
Un tècnic de museus de la Direcció General de Patrimoni Artístic, designat pel director general.  
Un tècnic d'etnologia de la Direcció General de Patrimoni Artístic, designat també pel director general.  
Actuarà com a secretari, sense veu ni vot, el tècnic de belles arts de la Direcció General de Patrimoni Artístic que hom designe.  
2. La comissió qualificadora sol·licitarà un informe de la unitat tècnica competent sobre l'adequació del material que el sol·licitant tinga a les característiques tècniques assenyalades en la base setena d'aquesta convocatòria.  
3. La no resolució en el termini previst per a resoldre, que serà de tres mesos, produirà efectes jurídics desestimatoris.  
Sisena. Ordre de prioritat  
Per a atorgar aquestes ajudes hom tindrà en compte l?ordre de prioritats següent:  
a) Museus que sol·liciten aquesta subvenció per a la realització d'inventaris i catàlegs dels museus de la Comunitat Valenciana i mecanitzar-los d'acord amb el programa informàtic normalitzat de la Direcció General de Patrimoni Artístic, com també per a organitzar els fons que cal inventariar, especialment en el cas de fons arqueològics i etnològics no qualificats, i formar el personal del museu, al llarg del temps de col·laboració, en l?ús del sistema informàtic de l'aplicació normalitzada de la Direcció General de Patrimoni Artístic i en els sistemes d'emplenament, recerca, etc.  
b) Museus i col·leccions museogràfiques que sol·liciten aquesta subvenció per a la realització de censos fotogràfics de museus i col·leccions museogràfiques de la Comunitat Valenciana.  
c) Museus i col·leccions museogràfiques que sol·liciten aquesta subvenció per a la realització de la catalogació total o parcial de fons continguts en museus i col·leccions museogràfiques de la Comunitat Valenciana.  
Setena. Especificacions tècniques per als museus a qui es refereix el punt A de la base cinquena  
1. Equipaments de maquinari (hardware) necessaris per a executar el programa:  
Ordinador compatible IBM-PC:  
Processador Intel i486 DX, a una velocitat mínima de 33 MHz.  
Cache extern de 128 kb mínim (exclòs el cache intern del processador Intel i486).  
Memòria RAM de 8 Mb o superior.  
Targeta gràfica Super VGA amb 1024 Kb de memòria mini, que permeta una resolució mínima de 800 x 600 i 256 colors en pantalla, preferiblement amb accés tipus bus local, que acomplesca l?estàndard ISO 9241-3 (taxa de refresc vertical, grups de caràcters).  
Una unitat de disc dur de 210 Mb mínim, amb un temps d'accés igual o inferior a 17 ms, tecnologia IDE o SCSI-II.  
Una unitat de disquets de 3,5".  
Una unitat de cinta streamer de 150 Mb, o unitat de backup similar (vg: DAT).  
Teclat espanyol de 101 - 102 tecles.  
Es convenient, encara que no és imprescindible, que, en cas de disposar de sòcol per a inserció d'overdrive (processador tipus DX2), l?esmental sòcol siga del tipus ZIF (Zero Insertion Force) i que estiga preparat per a acceptar desenvolupaments futurs de processadors auxiliars (vg: el nucli Pentium amb bus de 32 bits, en lloc de 64 bits).  
Es convenient, encara que no imprescindible, que el BIOS (Basic Input Output SYstem) del sistema suporte alguna forma de contra senyal per a millorar la seguretat de la custòdia de les dades i impedir la intrusió en zones no públiques del sistema.  
Monitor a color que suporte les resolucions de la targeta gràfica com a mínim, amb un dot pitch de 0,28 o menor, d'una mida de 15" o superior. Preferiblement amb una velocitat de refresc major o igual a 72 Hz.  
Sistema operatiu MS-DOS 5.0 o posterior .  
Entorn gràfic d'usuari Microsoft Windows 3.1 o Windows per a Treball en Grup.  
Ratolí compatible Microsoft o Logitech.  
Impressora de tecnologia làser amb una velocitat igual o superior a quatre pàgines per minut i una resolució igual o superior a 300 dpi (punts per polzada), amb un mínim de 2 Mb de memòria RAM interna.  
Escànner per a exploració d'imatges de pàgina completa (A-4 o superior) amb una resolució mínima de 300 dpi, en blanc i negre, amb interfície vídeo o SCSI/SCSI-2. S'estudiarà, segons les situacions, la possibilitat d'acceptar un escànner manual d'una amplària d'exploració no inferior a 10 cm.  
Modem compatible Hayes amb una velocitat igual o superior a 9.600 bps (bits per segon) encara que l?estàndard de comunicacions podrà establir-se, si cal i per causa de l?estat de les línies telefòniques en 2.400 bps. .  
Fóra convenient, tot i que no és imprescindible, disposar d'una targeta de so que acomplesca amb les especificacions Sound Blaster Pro o Microsoft Sound System.  
2. Podran establir-se com a equipaments de maquinari i programar opcionals (material hardware i software els següents:  
Xarxes d'àrea local basades en protocols IPX (Novell), NetBIOS (Microsoft) i NetBEUI (Microsoft LAN Manager) o TCP/IP (Unix-Xenix). Per tal de fer efical el funcionament del programa en xarxa, aquesta haurà de suportar velocitats de transmissió de 10 Mb per segon o superiors. Es vàlida qualsevol topologia (StarLAN, Bus Ethemet, Token Ring, etc.). Hom recomana emprar un estàndard mínim de targetes adaptadores de xarxa basant-se en la comptabilitat NE-2.000 o estàndards superiors  
Si el volum d'informació gràfica ho justifica és vàlid un sistema d'emmagatzemament en disc(s) óptic(s) de tecnologia WORM (Write Once Read Many, una escriptura, múltiples lectures) o regravable  
Unitat lectora de Compact-disc ROM (CD-ROM), amb interfície SC/SCSI/SCSI-II. Hom recomana unitats amb velocitats iguals o superiors a 350 Kb/segon amb formats compatibles High Sierra. Hom suggereix si es planteja com a una nova adquisició, recórrer a models que siguen compatibles amb el sistema Photo-CD, de Kodak (estandard XA).  
Targeta digitalitzadora de senyal de vídeo compost per a captura i digitalització d'imatges en moviment procedents de cameres de vídeo de 8 mm o VHS.  
Qualsevol tipus de programari (software) estàndard per a processament de textos, gestió de bases de dades, gestió de fulls de càlcul, etc. Hom suggereix fer servir, tant com siga possible, programari (software) compatible amb l?entorn Microsoft Windows 3. l. Aquest entorn gràfic d'usuari es recomana especialment per motius de fiexibilitat, homogeneïtat, transportabilitat de dades i aplicacions i facilitat d'ús i aprenentatge.  
Vuitena. Obligacions dels beneficiaris  
Totes les persones beneficiàries d'aquestes ajudes estan obligades a: a) Complir qualsevol de les normes especificades en aquesta convocatòria.  
b) Presentar, abans del 31 d'octubre de 1993, la documentació següent:  
Memòria de l'activitat realitzada amb una extensió entre 50 i 100 pàgines. En la memòria s'inclourà tota la documentació gràfica que, calga. La memòria es Lliurarà impresa i en disquet (formats vàlids de processador de textos: Word 4 - 5.5, Word per a Windows 1 - 2, WordPerfect 4.2 - 5.1 / 5.2 DOS o Windows, write, WordStar, XY -Write o ASCII. Formats vàlids per a imatges i gràfics: Excel.XLC, Paintbrush, PCX o BMP, CorelDraul 1-2, AutoCAD 10-12, AutoSketch 1-3, Tagged Imatge File Format. TIF, Targa 24 bits. TGA, Windows MetaFile. WMF).  
Justificants de les despeses realitzades per a dur endavant l'activitat per un import igual o superior al del muntant de l'ajuda atorgada.  
c) Garantir que la persona o les persones contractades col·laboraran amb el museu un mínim de tres mesos.  
d) Comprometre's que la persona o les persones seleccionades  
rebran el curs de formació de la Direcció General de Patrimoni Artístic.  
e) Sotmetre's a les actuacions de control financer que corresponen a la Intervenció General en relació amb les ajudes atorgades.  
f) Comunicar l?obtenció de subvencions o ajudes per a la mateixa finalitat procedent de qualsevol administració o ens públic.  
Novena. Forma de pagament  
El pagament de l'ajuda concedida es farà efectiu després que presente la persona beneficiària la documentació a què es refereix la base vuitena, apartat b.  
Deu. Publicacions  
1. La persona beneficiària es compromet a citar que ha gaudit d'una ajuda atorgada per la Conselleria de Cultura Educació i Ciència en qualsevol publicació (en format escrit o magnètic) que resulte de l'activitat per a la qual s'ha concedit aquesta ajuda.  
2. La Conselleria de Cultura, Educació i Ciència es reserva el dret a realitzar una publicació unitària amb totes les dades que es recullen de les membries lliurades pels beneficiaris, raó per la qual resulta imprescindible. presentar totes aquestes dades en suport magnètic.  
Onze. Compromisos del beneficiari  
1. La persona beneficiària es compromet a compartir les dades referents a l?inventari del museu amb la resta de museus i col·leccions museogràfiques acollits al pla per a la mecanització de museus de la Comunitat Valenciana, i amb la Direcció General de Patrimoni Artístic, respectant les normes que s'establesquen sobre seguretat de les informacions emmagatzemades, tant en l'aspecte tècnic com en el científic. Igualment, es compromet a facilitar l'accés a les dades d'ús públic que es conserven en el sistema sobre els esmentats inventaris a qualsevol persona que ho sol·licite, respectant les normes de seguretat. Aquestes normes s'especificaran clarament per escrit en la documentació adjunta al programa informàtic de la Direcció General de Patrimoni Artístic.  
2. La persona beneficiària es compromet a enviar una còpia de les dades sobre l?inventari del museu a la Direcció General de Patrimoni Artístic. L'enviament d'aquestes dades es farà de forma periòdica sobre suport magnètic i fent servir les eines adequades que hi ha en el programa informàtic de la Direcció General de Patrimoni Artístic.  
Dotze. Altres disposicions  
1. La Conselleria de Cultura, Educació i Ciència es reserva la possibilitat de revocar la subvenció, sense més tràmit, en cas que s'incomplesca alguna de les obligacions imposades a les persones beneficiàries.  
2. Qualsevol alteració de les condicions que s'han tingut en compte per a la concessió de les subvencions i, en qualsevol cas, l?obtenció concurrent de subvencions o ajudes atorgades per altres administracions o ens públics o privats, podran donar lloc a modificar la resolució de la concessió.


Còpia Permalink ELI